kardosdrur/scandi-wiki huggingface dataset:
Alderdom

Alderdom er en betegnelse for menneskets naturlige fysiologiske ændringer i organismen. På græsk betyder gerontologi; læren om alderdom og er en selvstændig disciplin på medicinstudiet.

Organismens forandringer 
Cellernes stofskifte nedsættes og deres normale funktioner kan ikke udføres fuldt ud. Cellernes evne til at dele sig mindskes, hvorfor sår heler langsomt.

Vandbindingsevnen daler, således at cellerne kan skrumpe. Især bindevævet rammes, så huden rynker. Desuden indtræder øget pigmentdannelse i huden, svækket muskelkraft, knogleskørhed og dermed let knoglebrud, ofte åreforkalkning, ændringer i ledbrusken, nedsat tykkelse af hjernebarken med deraf følgende svækket hukommelse, nedgang i antallet af sanseceller og dermed nedsat lugte- og smagssans, samt nedsat syns- og høreevne. Hvis aldersforandringer kan siges at overstige det normalt fysiologiske, tales om alderdomssygdomme. Aldrende mennesker bør have megen hvile, varieret, protein- og vitaminrig kost og motion til stimulering af kredsløb og hjerte.

Eksterne mennesker 

 Dine gener afgør din alderdom. Videnskab.dk
 Kvinders og mænds aktive alderdom. Ligestillingsafdelingen og Socialforskningsinstituttet, 2005

 
Samfund
Geriatri
Dødsårsager
Kritisk psykiatri

Kritisk psykiatri er en videnskabsteoretisk synsmåde.

Oprindelse og syn 
Udtrykket kritisk psykiatri stammer oprindeligt fra den såkaldte Frankfurterskole, en tværvidenskabelig institution af sociologisk/psykoanalytisk/filosofisk/marxistisk observans, der blev grundlagt før 2. Verdenskrig. Først og fremmest Fromm, Marcuse og Habermas er blevet internationalt kendte som repræsentater for denn idéetradition. 

Hvad angår psykiatriske, praktiske og teoretiske problemstillinger kaldes denne synsmåde kritisk psykiatri, på samme måde som man taler om kritisk filosofi, kritisk sociologi, etc. 

Psykiatriske institutioner betragtes som et samfundsfænomen, der dybest set er udtryk for statsmagtens interesse i at beskytte den herskende klasse i lighed med skolen, militæret, etc.

Opgaven for den kritiske psykiatri 
Analysere hvordan anvendelse af psykiatri kan gå imod specifikke gruppers interesser, fx førtidspensionering af arbejdsløse, sygemelding og medicinering af personer, som har det dårligt på grund af samfundets produktionsforhold. 

Endvidere afdækkes de samfundsforhold, der forårsager psykiske forstyrrelser samt arbejde for at forbedre situationen, inden den pågældende havner i det psykiatriske behandlingssystem.

Se også 
Klinisk psykologi
Psykologi

Eksterne henvisninger 

Dansk Psykiatrisk Selskab

Psykiatri
Psykiske sygdomme

ne:मानसिक चिकित्सा
zh:精神科
Peter Brückner

Peter Brückner (15. maj 1922 i Dresden – 10. april 1982 i Nice) uddannet i Tyskland som socialpsykolog og psykoanalytiker. Brückner levede en omtumlet barndom og ungdom omkring den nazistiske magtovertagelse. Under 2. Verdenskrig var han organiseret i modstandskampen og blev efter krigen medlem af det kommunistiske parti. Senere studerede Brückner psykologi i München og Leipzig og uddannede sig til psykoanalytiker.

Fra 1967 var Brückner ansat ved Hannover Tekniske Universitet, men omkring 1974 blev Brückner suspenderet fra arbejdet på grund af mistanke om forfatningsfjendtligt arbejde eller sympati for samme. Samme år blev hovedværket Kapitalismens socialpsykologi oversat og introduceret i Danmark.

Forud for Kapitalismens socialpsykologi havde Brückner beskæftiget sig med klinisk børnepsykologi af mere traditionel karakter, dog ud fra et samfundskritisk engagement. 

Ud af en stor litterær produktion i tidsskrifter og i bogform kan nævnes nogle danske udgivelser: Marx, Freud, der var et bidrag til bogen Marxisme – psykoanalyse. Dokumentation af en kontrovers. Artiklen Psykologi og historie i det danske tidsskrift Udkast. Senest indgår Brückner med en tidligere artikel i en bog om fredsundervisning. Artiklen har overskriften Er mennesket modent til fred?

Brückner blev senere ramt af berufsverbot. Til trods for, at han var kendt for at være anti-voldelig, blev Brückner anklaget for sympati med den statsfjendtlige terroristorganisation Rote Armee Fraktion – dette på trods af, at der ikke fandtes nogen form for beviser for meddelagtighed.

Indtil sin død i 1982 levede Brückner i et politisk og arbejdsmæssigt eksil. Til det sidste var Brückner kritisk og til tider uforsonlig overfor den vesttyske stat.

Ekstern henvisning 
 Foto af Peter Brückner samt kort beskrivelse.  
 International Forfatterbibliografi 

Psykologer fra Tyskland
Kommunister fra Tyskland
Personer fra Dresden
Slaget ved Grand Gulf

Slaget ved Grand Gulf blev udkæmpet den 29. april 1863 under den amerikanske borgerkrig. I Vicksburg kampagnen, som blev ledet af generalmajor Ulysses S. Grant, foretog en flådestyrke under kontreadmiral David Dixon Porter et angreb på konfødererede kanonbatterier ved Grand Gulf ved Mississippi floden nedenfor Vicksburg. Selv om de konfødererede modstod Unionens bombardement og forhindrede infanteri i at foretage landgang mod deres befæstelser, var deres sejr kun et mindre tilbageslag for Grants planer om at krydse Mississippifloden og rykke frem mod Vicksburg.

Slaget 

Admiral Porter førte syv panserskibe i et angreb på befæstninger og kanonbatterier ved Grand Gulf, med den hensigt at uskadeliggøre kanonerne og derpå sikre området med tropper fra generalmajor John A. McClernands 13. Korps, som var indskybet på de ledsagende transportskibe og pramme. Angrebet med de syv panserskibe begyndte kl. 8 om morgenen og fortsatte til kl. 13.30. Under kampen sejlede panserskibene ind til en afstand af 100 meter fra de konfødererede kanoner og uskadeliggjorde de nedre batterier på Fort Wade. De øvre batterier i Fort Cobun forblev udenfor rækkevidde og fortsatte med at skyde. Unionens panserskibe, hvoraf et, USS Tuscumbia, var blevet sat ud af kampen og transportskibene drev væk. Efter mørkets frembrud beskød panserskibene igen de konfødererede kanoner mens dampskibene og prammene sejlede forbi. Grant lod sine mænd marchere over land over Coffee Point til nedenfor Grand Gulf. Efter at transportskibene havde passeret Grand Gulf gik der tropper om bord ved Disharoons plantage og de blev landsat på den modsatte bred af Mississippi ved Bruinsburg, nedenfor Grand Gulf. Tropperne begyndte straks at marchere over land mod Port Gibson. De konfødererede havde vundet en hul sejr. Nederlaget ved Grand Gulf betød blot en lille ændring i Grants offensiv.

Referencer
National Park Service beskrivelse af slaget 

Grand Gulf, Slaget ved
Slaget ved Snyder's Bluff

Slaget ved Snyder's Bluff blev udkæmpet fra den 29. april til 1. maj 1863 under Vicksburg kampagnen i den amerikanske borgerkrig. Unionsstyrker under general William T. Sherman gennemførte en finte mod konfødererede enheder, som holdt højdedraget besat, og let afviste angrebet.  

For at sikre, at der ikke blev trukket tropper tilbage til Grand Gulf (Mississippi)|Grand Gulf for at bistå de konfødererede der, gennemførte en kombineret styrke fra den amerikanske hær og flåde et skinangreb mod Snyder's Bluff. Efter middag den 29. april sejlede kommandørløjtnant med sine otte kanonbåde og 10 transportskibe, som havde generalmajor Francis Blairs division om bord, op ad Yazoo River til mundingen af Chickasaw Bayou hvor de tilbragte natten. Klokken 9 den næste morgen fortsatte styrken, bortset fra en kanonbåd op ad floden til til Drumgould's Bluff og kom i kamp med fjendens kanonbatterier Under kampen fik USS Choctaw mere end 50 træffere, men led ingen tab. Omkring kl. 18 gik tropperne i land og marcherede langs Blake's Levee mod kanonerne. Da de nærmede sig Drumgould's Bluff åbnede et batteri ild mod dem og forårsagede forvirring og tab. Unionsstyrkens fremrykning gik i stå og efter mørkets frembrud gik tropperne igen om bord på transportskibene. Den næste morgen landsatte transportskibene andre tropper. Det sumpede terræn og kraftig fjendtlig artilleribeskydning tvang dem til at trække sig tilbage. Kanonbådede åbnede ild igen omkring kl. 15 og forårsagede nogen skader. Senere aftog skydningen, og den indstilledes da det var blevet aften.  Sherman havde modtaget ordrer om at lande sine tropper ved Milliken's Bend, så kanonbådede vendte tilbage til deres ankerpladser ved mundingen af Yazoo floden.

Referencer 
 National Park Service beskrivelse af slaget

Eksterne kilder 

Slag i den amerikanske borgerkrig i Mississippi
Hound Dog (flertydig)

Hound Dog har flere betydninger:

 Hound Dogs – engelsk betegnelse for jagthunde
 "Hound Dog" – en bluessang bl.a. indsunget af Elvis Presley
 Hounddogs (film) – en film fra 2007 fra de amerikanske sydstater
Edutainment

Edutainment er et begreb, som er opstået ud fra de engelske ord "edu"cation og enter"tainment". Betegnelsen bruges om undervisningsmaterialer, der både underholder og lærer. Edutainment kan f.eks. være computerspil til børn eller voksne, der udover den underholdende dimension også indeholder læringselementer. Det kan også være rollespil, brætspil, tegneserier m.m.

En af pionererne indenfor edutainment er firmaet "Sesame Street", som begyndte at lave læringsprogrammer på TV i 1960'erne.

Det Danske Filminstitut støttede i slutningen af 2008 en ny stor dansk produktion, nemlig ABCiTY, som ser ud til at kunne opdatere genren væsentligt.

Spil og lege
Undervisningsmaterialer
Jens Winther Bentzon

Jens Winther Bentzon (23. november 1743 – 19. februar 1823) var en dansk præst og forfatter.

Uddannelse og embeder 
Bentzon var søn af renteskriver N. Bentzon og Maren Jensdatter født Winther, blev født i København. Han blev student 1762, kandidat 1767, alumne og siden inspektør på Borchs Kollegium 1768 og dekan ved Kommunitetet 1770. 1774 udnævntes han til residerende kapellan i Køge, 1777 til anden og 1782 til første kapellan ved Vor Frue Kirke i København, 1797 til sognepræst for Gladsaxe og Herlev menigheder i Københavns Amt. Han valgtes 1805 til provst for Sokkelund Herred, men nedlagde dette embede 1808, da amtsprovstierne var blevet oprettede.

Bentzon var 3 gange gift: 1. 1774 med Mette Kirstine Nyeborg (født 1757 død 1786), hvis fader var spisevært i København, 2. 1786 med hendes søster, Anne Cathrine Weile (født 1756 død 1787), enke efter silkefarver Fr. Weile i København, 3. 1788 med Marie Elisabeth Bay (født 1770 død 1836).

Litterær virksomhed 
I årene 1777-97, da Bentzon var ansat i København, deltog han stærkt i disse års litterære bevægelser. Da Christian Bastholm havde skrevet sit Forsøg til en forbedret Plan af den udvortes Gudstjeneste, udgav han det af Otto Fabricius ved Vor Frelsers Kirke forfattede skrift En forfaren gejstlig Mands uforgribelige Tanker om Konfessionarius Bastholms Forsøg. Fra 1778-82 var han medarbejder ved Lærde efterretninger, og 1790-95 redigerede han Kritik og Antikritik.

Det var i disse år, angrebene på kirke og kristendom var stærkest, og Bentzon kom flere gange i strid med oplysningens voldsomste talsmænd. Således truede Malthe Møller i Repertorium for Fædrelandets Religionslærere med at opslå hans og hans medarbejderes, Jørgen Hatting Rørbyes og dr. Rasmus Fleischers, navne på kirkehistoriens galge, fordi de havde anbefalet et skrift, som han mente var udgået fra den ophævede jesuiterorden.

Bentzons virksomhed synes dog heller ikke altid at have tilfredsstillet biskop Balle, der ellers omtrent ene var kristendommens talsmand.

Som præst tilhørte han den rationalistiske retning. Han får af en af dennes talsmænd det vidnesbyrd, "at hans Fortjenester som Præst i Kjøbenhavn i Frivolitetens Tid bør mindes af hver den, som elsker sand uhykkelsk Religiøsitet, renset fra alt Bigotteri, al Bogstavtro". Når han prædikede, var det "ingen Djævel, intet coup de main
(Prædikestolskneb), som nu til Dags synes at komme i Brug, ingen Skjænden og Larmen, men Jesu blide Lære". Biskop Balle siger om ham ved en visitats 1799, at han har prædiket ordentlig, grundig, bibelsk og opbyggelig, og at han katekiserer og messer meget godt. I den korte tid, han var provst, stod han i det venligste forhold til biskop Balle så vel som til herredets præster.

Kilder 
 Tidsskriftet Borgervennen, 1823, nr. 12.
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814
 Kirkehistoriske Samlinger, 3. række, V, 764 ff.

Præster fra Danmark
Faglitterære forfattere fra Danmark
Chefredaktører fra Danmark
Personer i oplysningstiden
Danskere i 1700-tallet
Danskere i 1800-tallet
Personer i Dansk Biografisk Leksikon
Dansksprogede forfattere fra Danmark
Jens Als Andersen

Jens Als Andersen (født 22. august 1958) er en dansk sejlsportsmand. Han har sejlet siden 1968 i mange forskellige bådtyper. Han blev handicappet ved en ulykke i 1974, hvor han brækkede ryggen. Til trods for dette har han deltaget 3 gange i det såkaldte Single-handed Trans-Atlantic Race alene over Nordatlanten. Desuden har han som eneste dansker nogensinde repræsenteret Danmark ved de Paralympiske Lege i sejlads i Sydney 2000, Athen 2004, Qingdao 2008 og London 2012 – alle de 4 gange, hvor sejlsport har været medaljesport. Senest er han en af drivkræfterne bag Sailing Sclerosis, et projekt som med mennesker, der har fået konstateret Multiple Sclerose, sejler rundt om jorden.

Eksterne henvisninger 

Handicapsportsfolk fra Danmark
Sejlsportsfolk fra Danmark
Asia

Asia er Asiens navn på latin og flere andre sprog, bl.a. engelsk. Det kan også have flere andre betydninger:

Geografi
Distrito de Asia, et stranddistrikt i Peru
Asia District, et distrikt i Oklahoma City, USA
Asia (romersk provins), en romersk provins i det nuværende Tyrkiet
Asia Minor, et andet ord for Anatolien
Kepulauan Asia, en øgruppe i Indonesien tæt på Palau

Mytologi
Asia (mytologi), en af Oceaniderne i græsk mytologi
Asia, en af Nereiderne i græsk mytologi

Folk
Asia Alfasi, en britisk mangategner
Asia Argento, en italiensk skuespillerinde
Asia Carrera, en amerikansk skuespillerinde
Asia Cruise, en amerikansk R&B-sanger
Asia Nitollano, tidligere medlem af popgruppen Pussycat Dolls
Daniel Asia, en amerikansk komponist

Andre
Asia Motors, Ltd, en koreansk bilproducent som er blevet opkøbt af Hyundai's Kia Motors-enhed
Asia (band), et rockband
67 Asia, en asteroide
American Spinal Injury Association
Asia, et polsk pigenavn som etymologisk er beslægtet med "Jane" eller "Johanne"
Asia (Miami), en 36 etager stor beboelsesskyskraber i Florida
Asia (magasin), et amerikansk magasin fra 1920'erne og 1930'erne
.asia
Carl Anton Larsen

Carl Anton Larsen (født 27. august 1860, død 8. december 1924) var en norsk hvalfanger, sydhavsfarer og opdagelsesrejsende. Han var oprindelig fra Østre Halsen i Tjølling kommune (nuværende Larvik kommune), men flyttede senere til Sandefjord.

Antarktis 
Larsen opdagede i perioden 1892–1894 øer og landområder i Antarktis og var kaptajn på båden "Antarctica" på Otto Nordenskiölds forskningsekspedition til Antarktis. Der tilbragte Nordenskjöld vinteren sammen med sine fire forskere på øen Snow Hill. 

Larsen-iskappen i det nordvestlige Weddellhavet, lige ved østkysten af den Antarktiske Halvø, er opkaldt efter Carl A. Larsen. Han sejlede langs denne kyst i 1893. Området er 86.000 km², ekskluderet en del øer som er dækket af isen.

Larsen førte i 1924 den første norske pelagiske ekspedition til Rosshavet, hvor han døde.

Sydgeorgien og hvalfangst 

Larsen grundlagde Grytviken på Sydgeorgien 16. november 1904 som en hvalfangststation for hans selskab Compañía Argentina de Pesca. Selskabet havde stor økonomisk succes i begyndelsen, men blev nedlagt i 1966 på grund af overbeskatning af hvalbestanden.

Eksterne henvisninger

Litteratur 
 

Opdagelsesrejsende fra Norge
Polarforskere fra Norge
Paris-Roubaix 2009

Paris-Roubaix 2009 var den 107. udgave af det cykelløbsklassikeren Paris-Roubaix. Løbet fandt sted 12. april 2009 (påskedag) i fint vejr, og distancen var på 259 km. 

Indledningsvis kom en gruppe på 11 ryttere, herunder blandt andre danske Kasper Klostergaard, af sted i et udbrud, men med ca. 60 km tilbage blev de indhentet. Kort efter rev seks ryttere sig løs fra feltet: Tom Boonen, Juan Antonio Flecha, Leif Hoste, Thor Hushovd, Filippo Pozzato og Johan Van Summeren. Omkring 15 km før mål styrtede Flecha og rev Hoste med i faldet. Styrtet generede også Van Summeren og Pozzato, så Boonen og Hushovd slap af sted. Men blot få hundrede meter senere styrtede også Hushovd, og Boonen kunne køre i ensom majestæt til sejr. Pozzato var en overgang nær ved at indhente ham men måtte nøjes med andenpladsen, mens Hushovd vandt spurten om tredjepladsen foran Hoste og Van Summeren. Matti Breschel blev bedst placerede dansker på tiendepladsen.

Resultat 

2009
Don Juan's Reckless Daughter

Don Juan's Reckless Daughter er Joni Mitchells tiende album og stammer fra 1977. Den blev udsendt som dobbelt-LP og indeholder eksperimenterende musik, der fortsætter det spor, der blev sat på det foregående album, Hejira, med blandt andet jazz- og verdensmusikpræg.

Blandt de eksperimenterende numre kan nævnes "Dreamland" og "The Tenth World", der blot akkompagneres af slagtøj og kor, "Ouverture" med seks guitarer (forskelligt stemt) og det mest markante eksempel i form af det lange "Paprika Plains", der har fuldt orkester på dele af nummeret. Tekstmæssigt handler nummeret om oplevelser på en bar, hvor nogle indianere mødes en sen aften, og temaet er håbløshed og alkoholisme ("But when the church got through they traded their beads for bottles" og senere i samme vers: "(they) lost some link with nature"). I et mellemstykke fremstiller Mitchell mere løsrevne, drømmeagtige udtryk omhandlende den uskyldige barndom og sprængning af atombomber mm.

Sange 

Side 1:

 "Ouverture/Cotton Avenue" (6:41) 
 "Talk to Me" (3:45)
 "Jericho" (3:22)

Side 2: 
 "Paprika Plains" (16:21)

Side 3:
 "Otis and Marlena" (4:09)
 "The Tenth World" (6:45)
 "Dreamland" (4:38)

Side 4:
 "Don Juan's Reckless Daughter" (6:36)
 "Off Night Backstreet" (3:20)
 "The Silky Veils of Ardor" (4:01)

Alle sange skrevet af Joni Mitchell; på "The Tenth World" har hun dog samarbejdet med Don Alias, Manolo Badrena, Alejandro Acuña, Airto og Jaco Pastorius.

Musikere 
Ud over at synge på albummet spiller Joni Mitchell også piano og guitar. En række musikere medvirker på pladen, men kun Jaco Pastorius (el-bas, kor) og John Guerin (trommer) er med på de fleste numre. De øvrige musikere medvirker på et til tre numre hver, og blandt disse møder man prominente navne som Wayne Shorter (sopransaxofon), Chaka Khan (kor), Larry Carlton (el-guitar), Alejandro Acuña (slagtøj, kor), Airto (surdo) og Don Alias (slagtøj).

Cover 
Coveret viser forskellige personer på for- og bagsiden med en smart påklædt sort mand (Mitchell selv i forklædning) forrest i billedet med en due foran sig, som om han har tryllet den frem. Længere tilbage i billedet ser man Mitchell med en kjole med et kunstværk og høj hat og stort grin, mens en dreng står til højre på albummets forside, klædt på til bal. Flere duer flyver omkring på forsiden, mens en enkelt kan findes på bagsiden sammen med en indianerdreng (også Mitchell) ses på afstand.

Baggrunden er et stærkt stiliseret landskab med en klar brun farve som land og en blå som himmel (cirka en fjerdedel). På indercoveret går dette igen med sangteksterne trykt i det brune område, mens en flok hvide duer flyver primært i det blå område.

Noter 

Joni Mitchell-album
Album fra 1977
Rod Steiger

Rodney Stephen "Rod" Steiger (født 14. april 1925, død 9. juli 2002) var en amerikansk Oscar-vindende filmskuespiller.

Udvalgt filmografi 

 1951 Teresa 
 1954 On the Waterfront (Charley Malloy) (nomineret til Oscar for bedste mandlige birolle)
 1955 Oklahoma!
 1955 The Big Knife
 1955 The Court-Martial of Billy Mitchell
 1956 Jubal
 1956 The Harder They Fall
 1956 Back from Eternity
 1957 Livsfarlig blondine
 1957 Run of the Arrow
 1957 Across the Bridge
 1958 Cry Terror!
 1959 Al Capone
 1960 Seven Thieves
 1961 The Mark
 1962 13 West Street
 1962 Convicts 4
 1962 The Longest Day
 1963 Hands Over the City
 1964 Time of Indifference
 1964 The Pawnbroker
 1965 The Loved One
 1965 Doctor Zhivago
 1967 In the Heat of the Night (Oscar for bedste mandlige hovedrolle
 1967 The Girl and the General
 1968 No Way to Treat a Lady
 1968 The Sergeant
 1969 The Illustrated Man
 1969 Three Into Two Won't Go
 1970 Waterloo
 1971 Happy Birthday, Wanda June
 1971 Duck, You Sucker! 
 1973 Lolly-Madonna XXX
 1974 Last Days of Mussolini
 1974 Lucky Luciano
 1975 Innocents with Dirty Hands
 1975 Hennessy
 1976 W.C. Fields and Me
 1978 F.I.S.T.
 1978 Love and Bullets
 1979 Breakthrough
 1979 Portrait of a Hitman
 1979 The Amityville Horror
 1980 Wolf Lake
 1980 Klondike Fever
 1980 The Lucky Star
 1981 Cattle Annie and Little Britches
 1981 Lion of the Desert
 1981 The Chosen
 1984 The Naked Face
 1987 Catch the Heat
 1988 American Gothic
 1989 The January Man
 1989 Tennessee Nights
 1991 Men of Respect
 1991 The Ballad of the Sad Cafe
 1994 The Specialist
 1996 Carpool
 1996 Shiloh
 1996 Mars Attacks!
 1997 Truth or Consequences, N.M.
 1997 Incognito
 1998 Legacy
 1999 Shiloh 2: Shiloh Season
 1999 Crazy in Alabama
 1999 The Hurricane
 1999 End of Days
 2000 The Last Producer
 2001 A Month of Sundays
 2001 The Hollywood Sign
 2002 Poolhall Junkies

Referencer

Eksterne henvisninger 

 
 

Skuespillere fra New York
Filmskuespillere fra USA
Tv-skuespillere fra USA
Oscar for bedste mandlige hovedrolle
Landkreis München

Landkreis München er med over 310.000 indbyggere, den befolkningsmæssigt største Landkreis i Bayern. Den ligger midt i Regierungsbezirk Oberbayern og omslutter i nord, øst og syd den kreisfri by München. Den største kommune i kreisen er byen Unterschleißheim. Nabolandkreise er  mid nord landkreisene Dachau, Freising og Erding, mod øst  Landkreis Ebersberg, mod syd landkreisene Rosenheim, Miesbach og Bad Tölz-Wolfratshausen og mod vest Landkreis Starnberg og på eet kort stræk Landkreis Fürstenfeldbruck.

Geografi 
Landkreisen ligger hovedsageligt på den store slette Münchner Schotterebene, som mod syd gennemskæres af floden Isar.

Byer og kommuner 
Kreisen havde   indbyggere pr.

Eksterne henvisninger 

 Offizielle Website des Landkreises
Absurd (band)

Absurd er et højreekstremistisk, tysk black metal-band, dannet i 1992. De anses for at være nogle af de første til at blande nynazisme ind i black metal-genren – noget som senere ville udvikle sig til en hel separat undergenre i form af NSBM.

Flere af bandets medlemmer blev fængslet i 1993 efter mordet på en jævnaldrende skoleelev, og bandet har ligeledes været præget af senere kriminalitet.

Medlemmer 
 Wolf (Ronald Möbus) – vokal
 Unhold – trommer

Tidligere medlemmer 
 Dark Mark Doom (Sebastian Schauseil) – vokal, guitar, bas
 Damien Thorn – guitar, bas
 Tormentor – guitar, bas
 Chuck Daniels/Chuck Highlander Surt/C.H.Surt (Andreas Kirchner) – bas
 Randall Flagg/Jarl Flagg Nidhögg/JFN (Hendrik Möbus) – trommer

Diskografi

Studiealbum 
 1996: Facta Loquuntur
 2001: Werwolfthron
 2003: Totenlieder
 2005: Blutgericht
 2008: Der Fünfzehnjährige Krieg

Ep'er 
 1999: Asgardsrei
 2004: Raubritter
 2005: Grimmige Volksmusik

Splitalbum 
 1997: Totenburg / Die Eiche (med Heldentum)
 2002: Wolfskrieger / Galdur Vikodlaks (med Pantheon)
 2008: Weltenfeind (med Grand Belial's Key og Sigrblot)

Opsamlingsalbum 
 1994: God's Death / Sadness
 2007: Raubritter / Grimmige Volksmusik

Demoer 
 1992: God's Death
 1993: Death From the Forest
 1993: Sadness
 1994: Out of the Dungeon
 1994: Ubungsraum
 1995: Thuringian Pagan Madness
 1999: Sonnenritter

Singler 
 2005: "Ein kleiner Vorgeschmack"

Fodnoter

Eksterne henvisninger 
 Officielle hjemmeside
 

Metalgrupper fra Tyskland
Black metal-grupper
Nynazistisk musik
Musikgrupper fra 1992